מה אנחנו רוצים להשיג השנה?
כן, ברור שאנחנו רוצים להשיג יותר. זה טבעי. אבל, יותר ממה? משנה שעברה? יותר מאיזה סוג? רווחים ממוצר א' או ממוצר ב'?
בכל מקרה כדאי שנפשט את הדברים ונבין שבסופו של דבר יש לנו שני סוגי לקוחות (פוטנציאלים וקיימים) ובבאופן כללי בעולם השיווק הדיגיטלי מתחילים להתרחק מהמכירות עצמן ומתחילים לדבר יותר על לקוח, שווי לקוח, עלות רכישת לקוח וכיו"ב. אז לפני הכל כדאי שנשים על השולחן את העובדה ששיווק דיגיטלי למרות שמניע למכירות מידיות בהרבה מקרים אינו ערוץ מכירות אלא ערוץ לרכישת לקוח, ולקוח אחד שווה הרבה יותר ממכירה אחת.
בהנחה שאתם יודעים מה תקציב השיווק השנתי שלכם וגם יודעים כמה לקוחות חדשים ולקוחות חוזרים אתם צריכים להשיג בכל חודש אתם יכולים לעבור ולתכנן את הטקטיקות הדיגיטליות מול הקהלים שלכם.
אלו אנשים שלא מכירים אתכם ולא גיבשו דעה על המוצרים והשירותים שלכם. אלו לקוחות שדורשים השקעה בהתחלה אבל הם עתידים להפוך ללקוחות ומשם עלות השיווק שלהם תרד והרווחיות מהם תעלה.
איך תפנו ללקוחות פוטנציאלים?
3 משפיענים - אחת הדרכים הטובות בימינו היא לאפשר למשפיען או מיקרו משפיען לסקור את המוצר או השירות שלכם. משפיענים בעלי קהילות איכותיות יכולים לייצר סנטימנט מאוד חיובי למותג שלכם ולהביא לרכישות במהירות גבוהה.
4 נהלו נכסים דיגיטליים איכותיים - פעם היה חלון ראווה, אחר כך נוסף לו אתר אינטרנט ועכשיו יש לנו פרופיל אינסטגרם פייסבוק לינקדאין והיד עוד נטויה! אם בחרתם להיכנס אל הרשתות החברתיות האלו עליהם לנהל אותן באופן קבוע וסדיר. לקוחות פוטנציאלים הם אלו שיכנסו לפרופילים ויסתכלו על הדברים בתוך מסע ההיכרות שלהם עם העסק שלכם.
אם יש לכם חשבונות "זומבי" לא מתוחזקים כדאי לחשוב ברצינות להעלים אותם. "זומבים" לא נראים טוב ויכולים להרוס מה שקמפיין טוב ויקר עושה.
בוודאי כבר חשדתם, דין לקוח פוטנציאלי אינו דין לקוח קיים. ופה חובה לחדד משהו - הלקוח הקיים שווה לכם הרבה יותר מלקוח פוטנציאלי. למה? כי במקרה הכי גרוע הוא אחרי עלות הגיוס ולכן הרווחיות מלקוח כזה הרבה יותר גבוהה.
איך אתם פועלים להחזיר לקוחות להנות מהמוצרים והשירותים שלנו?
2 קידום ממומן - בגוגל ובפייסבוק תוכלו ממש לטרגט את הלקוחות האלו עם מודעות מותאמות כמו הנחה מיוחדת או חשיפה מוקדמת למוצר ועוד.
אלו רק חלק מהדרכים לשמור על קשר עם לקוחות קיימים שלכם, אם תעשו את הדברים האלו הם פשוט לא ישכחו אתכם וימשיכו לבקר אצלכם שוב ושוב.
אז בגדול זו התכנית, הערוצים, המטרות והקהל. כל חברה והתקציב שלה וממנו היכולת להפעיל יותר או פחות פעולות שיווק ולשאוף ליעדים מספריים שמותאמים לה.
בשלב זה כשאנחנו כבר יודעים מה הפעולות השיווקיות שננקוט השנה ומל מי וכמה זה שווה ועולה - יש לארגן הכל בתצורת משימות כי הרי הדברים לא הולכים לקרות מעצמם.
נניח שהחלטתם לפעול מול הקהלים שלכם בערוץ הניוזלטר + סושיאל + קידום ממומן.
אתם צריכים להחליט באיזה תדירות עולים תכנים לסושיאל, כמה פעמים בחודש תפיצו דיוור, אילו הצעות תעלו לקמפיין ממומן וכל כמה זמן אתם בודקים את ביצועי הקמפיינים. נהוג לפרוס את המידע הזה על אקסל חגיגי וצבעוני או בשמו השני - גאנט שנתי.
ניהול גאנט מסודר יעזור לכם לעקוב אחר משימות ולהתכונן אליהן מראש וגם למדוד את הביצועים מול היעדים היקרים שהצבתם מלכתחילה.
בסופו של דבר מה אנחנו רוצים? לראות כמה לקוחות קיימים הגדלנו או החזרנו לפעילות וכמה לקוחת חדשים הכנסנו. זה לא קשה למדוד וממש לא צריך לעבור קורסים בגוגל אנליטיקס בשביל זה.
יחד עם זאת כשאנחנו משקיעים המון זמן וכסף בתוכן ובשיווק חשוב לנו לדעת מה עובד טוב ומה לא על מנת לשפר ולתקן לאורך הדרך.
כאן נכנס היתרון הגדול של הדיגיטל. אין מערכת דיוור שלא תציג לכם נתוני פתיחה וכניסות לאתר, כל פלטפורמות הסושיאל מאפשרות לראות את רמת המעורבות של הקהל עם התוכן שלכם וכל מערכת קידום ממומן מציעה דוחות ביצועים שעוזרים בהחלטות אם לבצע שינויים או לא.
כן, מרב נתונים אנחנו כבר עייפים אבל לא צריך להתסכל על הכל! תבחרו לכל ערוץ מה מבחינתכם המדד המשפיע ביותר ועקבו רק אחריו. כך תשמרו על שקט יחסי בין רעש הנתונים שמסביבכם ותוכלו להישאר ממוקדים בהפעלת תכנית השיווק שלכם באופן שגרתי ועקבי.
אל תצפו לעמידה ביעדים בתוך 30 הימים הראשונים לתכנית השיווק שלכם אם אתם מתחילים מאפס. למעשה, אם מסע הלקוח שלכם הוא משהו כמו 3 חודשים (מוצר / שירות יקר, מתחרים רבים מבוססים, תהליך רכישת לקוח כרוכה בכמה מפגשים ועוד..) אז רוב הסיכויים שהתכנית שלכם תתחיל להיות רווחית החל מהחודש הרביעי!
איזה טיפ מהמדריך הכי נכון לחברה שלכם?
האם תתחילו עם ערוץ אחד או שיש לכם מערך לנהל תכנית מרובת ערוצים?